
Nemes Nagy Ágnes 
Nyári rajz 


Hogy mit láttam? Elmondhatom. 
De jobb lesz, ha lerajzolom. 


Megláthatod te is velem, 
csak nézd, csak nézd a jobb kezem. 


Ez itt a ház, ez itt a tó, 
ez itt az út, felénk futó, 
ez itt akác, ez itt levél, 
ez itt a nap, ez itt a dél. 
Ez borjú itt, lógó fülű, 
hasát veri a nyári fű, 

ez itt virág, ezer, ezer 
ez a sötét gyalogszeder, 
ez itt a szél, a repülés, 
az álmodás, az ébredés, 
ez itt gyümölcs, ez itt madár, 
ez itt az ég, 

ez itt a nyár. 


Majd télen ezt előveszem, 
ha hull a hó, nézegetem. 
Nézegetem, ha hull a hó: 
ez volt a ház, ez volt a tó. 


kás? 

Ez áll a névjegyemen. Eredetileg a papám név- 
jegye volt. Nem sokat kellett javítanom tajta. 
Mert őt is Papp Ádámnak hívják. Csak a foglal- 
kozásunk különbözik. Ő tanár. Ezt az egy szót 
húztam át filctollal, jó erősen, hogy ne is lássék. 
És a papám neve előtt még az is ott van, hogy 
doktor. Azt is áthúztam, de kicsit látszik még. 

Azért készítettem magamnak névjegyet, mert 
nagyon büszke voltam rá, hogy őrsi krónikásnak 
választottak. Aztán kiderült, hogy nem is válasz- 
tottak, hanem kisorsoltak. Mint a lottószámokat! 
Ugyhogy nincs mit büszkélkednem. Igaz, a többi 
tisztséget is sorsolták. Meg azt is még, hogy ki 
kerüljön az egyik őrsbe, ki a másikba. Mert egy- 
általán nem ismerjük egymást. Új iskola a miénk. 
És mi is újak vagyunk. Majdnem mindenki nyá- 

ron költözött a lakótelepre. És szeptemberben — 


az iskolába. 

Aznap amikor kisorsolták az őrsöt, én éppen 
hiányoztam. Családi ok miatt. A rendelőintézet- 
ben ültünk anyukámmal egész délelőtt. Lúdtalp- 
betétet készítettek nekem. De nem akarom ki- 
hirdetni, mit szólna hozzá a sok idegen gyerek? 
A tégi iskolában fogszabályozót hordtak hárman 
is, mégse csúfolódtunk! De az más, ott barátok 
voltunk. 

Talán nemsokára itt is lesz barátom. Neki meg- 
mondom majd a lúdtalpbetétemet. 

Az őrsi naplóhoz megvettem a nagy kockás 
füzetet. Tizenöt forintba került. Mert még spirá- 
los is. Nem sajnáltam rá a pénzt. Jobb az, ha a 
napló különleges. Nem olyan, mint mondjuk a 
fogalmazás-füzet. Még jobb lenne, ha kis lakat is 
lenne rajta, hogy az őrs titkait is beleírhassam. 


Tó, ha az őrsnek vannak titkai. Nekünk még nin- 
ének. s pénzem sincs annyi, mennyibe az a 
— (katos-könyv kerül. 

. —— Mindenesetre megszámoztam a spirálos lapjait 
Alctollal. Az első oldal közepére odaírtam: Ge- 
ard őrs. Az alsó sarkába beleragasztottam a név- 
jegyem. Nagyon tetszett. De csak nekem. Az őrs 
azt mondta, ez Így nem igazság. A gepárdot is 
ragasszam be, ne csak magamat. Vagy legalábbis 
rajzoljam le. Én még sose láttam gepárdot. Kiro- 
hantam az állatkertbe, hogy bepótoljam. De je- 
lenleg éppen nincsen gepárdjuk. Azt mondták, 
majd ha megszületik a kis víziló, becserélik ge- 
párdra egy külföldi állatkertnél. Csakhogy én 
nem érek rá kivárni. Ajánlották, hogy addig is 
nézegessem a többi nagyragadozót. Nézegettem. 

Másnap arra kértem az őtsöt, hogy legyünk 
inkább Tigris őrs vagy Leopárd. Mert az egyik 
csíkos, a másik pöttyös . . . azt jól tudnám tajzol- 
ni. Lehetünk Párduc is, azt feketére festeném. . . 
De az őrs nem akarta. Akkor elmentem a könyv- 
tárba. És tanulmányoztam a Nagy állatvilágot, 
ami tizenöt kötet összesen. De nem volt benne 
kép a gepárdról, csak szöveg. Az is elég furcsa. 
Azt írták, hogy a macskafélék családjába tarto- 
zik, teste a kutyaféle ragadozókra emlékeztet. 
Otthon sokáig rajzolgattam az őrsi naplóba, hogy 
éppen ilyen legyen a gepárd. De az őrsöm leszól- 
ta. Azt mondták, hogy színtiszta kutya ez, vagyis- 
hogy korcskutya. 

Akkor kitéptem a naplóból az első lapot. Ki- 
csit szomorkodtam. Micsoda napló az, ami a má- 
sodik oldalon kezdődik most már örökte? És — 
átszámozni nem lehetett a lapokat, megpróbál- 
tam. A radírozás helyén kis lyuk keletkezett. 
Beragasztottam sebtapasszal, mert az volt kéznél. 


Vagyis éppenhogy a kezemen. De már tudtam 
kívülről, hogy az őrsnek úgyse tetszik majd. Mást 
kellene odaragasztanunk . . . 

Nagyszerű ötletem támadt. Ragasszuk be az 
őrs fényképét! — ezt ajánlottam másnap reggel. 
Az őrs elég bután nézett rám. Gondoltam, ez jó 
jel, talán szótftogadnak. Akkor megszólalt Varjú 
Andris. Azt mondta, neki nincs fényképe, de 
helyette szívesen lerajzolja magát. Az ő nevét 
igazán könnyű. Így aztán komolytalanná vált az 
ajánlatom. 

És mert az idő haladt, elkezdtem írni a naplót. 
Szeptember 21. Ma elkezdem a naplót. 
Szeptember 22. Ma nem töttént semmi különös. 
Szeptember 23. Ma szotgalmasan tanultunk. A 
tízpercekben játszadoztunk. De 
ez nemcsak a mi őrsünkre jellem- 
ző. 

Ma nem töttént semmi. Mert a 
szombat tanítás nélküli munka- 
nap. 

Vasárnap. Munkaszünet. Króni- 
kásoknak is. 

Ebéd a napköziben: kolbászos 
krumplileves, mákostészta. Az 
őrs fele szereti, fele nem. 

A Nap kél 6 óra harminckét 
perckor. Nyugszik Is óra tíz 
perckor. 

Várható középhőmérséklet I 5— 
18 fok. A sokévi átlagnak meg- 
felelő. 

Ma nem történt semmi különös. 
Jeromos napja. Ha lenne Jero- 
mos nevű gyetek az őrsben, fel- 
köszönthetnénk. De nincsen. 


Szeptember 24. 


Szeptember 25. 


Szeptember 26. 


Szeptember 27. 


Szeptember 28. 


Szeptember 29. 
Szeptember 30. 

Megegy s memeegsameet gya 


— a cuclit bevegyed! 


csengőt köt a bokáira. 
hol inni, hol enni kő! 


. PE Jág 
a mindenit! 


Feltámadt a szél. Vadul zörgette az ablakot. Csú- 
nyán fújt. Nem is fújt — ugatott. 

— Miért csinálja ezt? — kérdezte öcsi. 

— Így dühöng — mondta apu. Felnézett a könyvé- 
ből, látta öcsi ijedt arcát, ráhunyorított: jó, na, rá se 
ránts, nincs semmi baj, aztán olvasott tovább. 

Jó, na gondolta öcsi, semmi baj, játsszunk repülőst. 

Magasba emelte a karját, olyan magasra, ahogyan 
csak bírta. Két ujja közt ott volt a régi, rozsdás kulcs, 
amit a lemezládából szedett elő, és tudta, hogy MOST 
sikerülni fog, olyan messzire száll, amilyen messzire 
akar. 

— Brrr — utánozta a levegő suhogását —, brrr — 
berregett, akár a légcsavar. 

Muszáj volt. Ekkora szélben. 

Apu olvasott. Aztán — amikor már nagyon hangos 
volt a berregés, odaszólt: 

— Kérlek, hagyd ezt abba! 

— NEM! — mondta öcsi, és tovább berregett. 
A repülő megérkezett a felhők fölé, már nem is látszott 
a föld, és a felhők fölött sütött a nap. 

— Öcsi, hagyd abba! 

Ezt már nem is hallotta. Irdatlan magasban szálltak. 
A legmagasabb hegyek fölött. Akárhogy kiabálnak, 
nem ér fel oda a hang. Semmit sem hallott. Pompás 
volt. 

Valaki megfogta a vállát. Visszarántotta a magas- 
ból. Apu az órájára nézett: 

— Öt percre a sarokba állsz! 

Jó, gondolta, oda is állhatok. De minek? Mit csinál- 
jak ott? Butaság. 

Szégyenkezett. Más, ha csak úgy — jókedvéből. 
De így? Ennek semmi értelme nincs. Jó, na, odasomrof- 
dált. Aztán elsomfordált onnan. Eloldalgott. Semmi 
baj, rá se ránts. Ezt nem is gondolták komolyan. 
Csak mert fújt a szél. Nem is fúj — ugat. Apu most 
már egy szót se szól. 

De szólt: még nem telt le az öt perc. 

És közben az óráját nézte. 

Jó na, gondolta öcsi, vissza is mehetek. Az óra miatt 
van az egész, ami a karján van. Az óra a hibás. Máskor 
ő nem ilyen. Máskor jóban vagyunk. Megjön a mun- 
kából, viszem a papucsot, leveszi a cipőjét, belebújik. 
Ha más hozná, nem is kéne neki. Ha Gábor hozná. 
De Gábor, mert ő már elsős, iskolába jár. Leckét ír, 
tanul, nem ér rá. Nincs hozzá kedve. Őneki igen. 
Miért ne, ő nagyon szívesen. Aztán vacsora után jön 
az esti mese: azt folytassam, amit tegnap abbahagy- 
tam? — persze, hogy azt! — Van, hogy anyu mesél, 

de legtöbbször ő. És vasárnap kirándulni mennek, 
Máskor minden rendben van. És most tessék; lerán. 
cigálták a magasból. Mondjuk, hogy nem is. Hogy ő 
csak úgy magától. Lejött. Jé, a Sarok! Nézzük, mi van 
itt! Ha volna egy kis repedés. Hasíték. És a hasítékból 


kijönne egy pók... egy picike. A vécében van egy, 
Már többször látta. Ha ránéz erősen és fölé hajol, 
akkor megijed és megfordul és eltűnik a fal és az ajtó 
között. Ott lakik. A vécépók. Ő ugyan nem bántja, 


Dehogyis. Miért bántaná? Sőt. Ez olyan játék : itt vagy, — 


hogy vagy, mi újság, szia —, de hogyha rászól: mész 
a fenébe?! — akkor hanyatt-homlok elpucol. 

— Lejárt az öt perc — mondja apu. 

Most miért siessen? Ő akár maradhat is. Nem rossz 
hely. A Sarok. Nem muszájból van itt. Dehogy. 
Hadd gondolják, hogy ő szívesen. . . 

Lassan fordul ki onnan. Ráér. 

Most már ugyanis mindegy. Ma már nem száll fel 
a repülő. Akármikor nem. Csak úgy ukmukfukra? 
Dehogy. Ha nincs kedve felszállni, akkor nem. Rá se 
ránts, semmi baj. Ugathat a szél, ahogy akar. Rázhatja 
az ablakot. 

Nyáron másképpen fúj, az biztos. Mikor jön el 
a nyár? 

k o k sk 


Amikor eljött, leutaztak a Balatonra. 

Kimentek a partra apuval. Kék a tó, kék az ég, az 
égen narancssárga a nap. És akkor nem fújt a szél 
egyáltalán. Végig a parton bazárok, azokban csupa 
kincs: vitorlás, motoros, kendők, bugylibicskák, szí- 
nes halak. Gábor mindjárt mondta, hogy neki kisbics- 
ka kéne. 

— Te mit szeretnél, öcsi? 

Egyik bódéban madzagra kifüggeszteve karórák. 

Szólni sem bír, csak rámutat. 

Egyszer csak már a karján van egy. Egészen olyan, 
mint az igazi. Jól áll, nagyon jó ez neki, éppen a kezére 
való. Mintha mindig is ott lett volna. Az övé. Nem bírja 
levenni róla a szemét. A hasát kidülleszti, nézi az órát, 
úgy mondja kevélyen: 

— Apu öt percre a sarokba áll! 

Hirtelen elszégyelli magát: ezt nem kellett volna. 
Butaság. De szerencsére itt semmi, csak az ég, csak a tó, 
csak a nap. 

Öcsi ráhunyorít apura : 

— Itt nincs is Sarok — mondja —, semmi baj, rá se 
ránts! 


A határban nagyon árván 
jegenyefa áll a vártán, 

, magos égbe bátran tör föl, 
a csizmája anyaföldből, 
világgá ő nem megy soha, 
Magyarország az otthona. 


Nem forog bár kacsalábon, 

de rejtélyes, mint az álom, 
madárnépnek tág palota, 

mesék szárnyán juthatsz oda, 
látja a Nap felkelőben, 

cinke ül az ebédlőben, 

az asztalán bőség terem, 
visszhangzik a galamb-terem, 
udvarolnak gerle urak, 
bókjaikon párjuk mulat, 

zsúfolt már a rigó-szalon, 
füttykoncertjük harsány nagyon, 
mi lárma ez uramfia? , 

riad uhu meg a fia, 

kipi-kopi a zöld orom: 
csupakopács harkálytorony, 
felhőt pukkaszt olyan magas, 
hegyén varjú a szélkakas. 

A tanítás negyedik napján, amely abban az év- 
ben péntekre esett, Miki, az első bé osztály tanu- 
lója kedvetlenül ébredt, holott a nap biztatóan 
sütötte az ablakot, vidám kalandokra csábított. 
S neki mégsem volt kedve felkelni, sőt egy-két 
percig azt hitte, nem is tud. Próbálta mozdítani 
a kezét — nem mozdult, aztán a lábát akarta meg- 
emelni, de az se ment. Mintha megbénult volna. 
Egyre az járt a fejében, milyen jó lenne itthon 
maradni. Felrémlett előtte az osztály, a sok-sok 
borzalmas kemény paddal. Brrr! Régebben nem 
gondolta, hogy ilyen kemény az iskolapad. És 
nemcsak kemény, de unalmas is, mert nem lehet 
rajta egyebet csinálni, csak ülni. Folyton csak 
ülni! És rendesen! Bár az iskolapad még légvo- 
nalban is jó háromszáz méterre volt tőle, de már- 
is eltöltötte a szívét a keserűség. 

— Mi lesz, király lustája! Ugrás! — vezényelte 
hatodikos testvére Méri (Elemér), miközben már 
a nadrágját húzta. 

Erre felébredt Mikiben némi életerő, s hozzá- 
fogott a teendőihez. Ám minden mozdulatát 
kudatc kísérte. A cipőfűzőjét csak többszöri neki- 
rugaszkodásra sikerült megkötnie, de akkor is 
csak úgy, ahogy. A pulcsiját meg előbb fordítva 
húzta magára, sőt az iskolaköpenyét is kifordítva 
vette fel. Ennyi viszontagság után, nem csoda, 
hogy a reggelizésre alig maradt ideje. Harapott 
néhányat az odakészített vajas kifliből, s magára 
kapva az iskolatáskát, indult Méri után. 

A táskával is bajban volt, mert elcsúszott a 
szíja, s az egyik oldalon hosszabb lett, mint a má- 
sikon. Megpróbálta egyenesbe hozni a ferdén álló 
táskát, de hiába rángatta, középen megszorult 
a szíj. Úgy vitte hát, csámpásan. Menet közben a 
balra lógó táskától, minden lépésnél egy kicsikét 
oldalt billent az egész gyerek. 

Mire a ház elé ért, menetkészen állt a kis csapat. 
Ott volt már Jenci is, Méri osztály- és padtársa 
s egyben legjobb barátja, a kezdetektől fogva. 
A kialakult rend szerint, ők haladtak elöl, élénk 
beszélgetésbe bonyolódva. A többiek, szám sze- 
rint hatan — a környező elsősök, másodikosok 


— néhány lépésnyire leszakadva kullogtak mö. 
göttük. 

Azon a pénteki napon Miki a csapat legvégén 
helyezkedett el. Ahogy tótták az utat, közte és a 
többiek között bizonyos távolság keletkezett, 
ami, ha nem is feltűnően, de azért fokozatosan, 
növekedett. A Lejtő útnál, amelyet keresztez. 
niük kellett, már tekintélyes volt a hátránya, 
Ahogy átért a túloldalra, a többiek éppen eltü- 
nedeztek az út hajlatában. Ám Mikit ez sem ösz- 
tönözte gyorsabb haladásra. Sőt, hirtelen meg- 
torpant, mint aki előtt megnyílt a föld. Egész 
teste megdermedt, s különös remegés vett erőt 
rajta. A hegyoldalt bezengő panaszos kutyauga- 
tásban ugyanis Rexi hangját ismerte fel. 

— Rexi! — suttogta. — Rexike! I 

Hogy mit étzett a fiú, szavakkal kifejezni nem 
lehet. Az éppen felugató Rexi kutyához ugyanis. 
olyan barátság fűzte, ami emberi ésszel aligha 
fogható fel. 

— Megyek, Rexikém! — motyogta, mintegy. 
kábulatban. 

Éles fordulattal letért az iskola felé vezető út- 
ról, s rohant Rexihez. Balra, amerre a táskája 
húzta. 

Három éve ismerkedtek meg. Miki akkor lett 
óvodás, s az útja jövet, menet arra vezetett, ahol 
Rexi lakott. Már az első találkozásuk sorsdöntő 
volt. Ahogy egymásra néztek, valamiféle belső 
sugallatra, nyomban felébredt szívükben az ösz- 
szetartozás érzése, amely az idők folyamán egyre 
mélyebb gyökereket eresztett. Mert attól kezdve, 
a vasárnapok és a szabad szombatok kivételével, 
mindennap találkoztak. Reggel, petsze, csak 
futólag üdvözölhették egymást, de hazafelé jövet, 
kiváltképpen ha anyunak nem kellett sietnie, 
nagyon jókat játszottak. Az arra sétáló felnőtte 
ket is gyakran elbűvölte, hogy Miki és Rexi mi- 
lyen önfeledten örül egymásnak. Igen, boldogok 
voltak, s a boldogság, ha azt nyíltan kimutatják, 
mint ők, csodálatos látvány. 

Nem szabad tehát meglepődnünk azon, hogy 
Miki, meghallva Rexi hangját, elhagyta a számát 


kiielölt útvonalat, s egyetlen szempillantás alatt 
negfeledkezett az iskoláról. Hiába húzta vállait 
—. főként a balt — a nehéz táska. 

. Két perc múltán már Rexi előtt guggolt, aki 
a kerítés túloldalán szertelen táncba kezdett. 
intha eszét vette volna a találkozás öröme. Hátsó 
felét magasra feldobálva ugrándozott, miközben 
a levegőben jobbra, balra tekergetve a tötzsét, 
mókás mutatványokat produkált. Miután ki- 
. tombolta magát, váratlanul hasra feküdt, s szoro- 
san a földre simulva, hízelkedőn a kerítéshez kú- 
szott, s a függőlegesen álló vasrudak között ki- 
dugta a fejét Mikihez, simogatásra. 

— Jól van kutyuskám, jól van!... Vártál, 
ugye? Aranyos vagy! — becézgette a gyerek, 
miközben mindkét keze az állat fején matatott. 
Simogatta, vakargatta — az orra környékét, a 
. homlokát, a füle tövét, az állát, majd még lejjebb, 
. ameddig vállig betolt karja elérte. 

. — Rexi, hálás szemét Mikire függesztve, boldo- 

gan lihegett. 

— Ez jó, ugye, Rexike, ez jó neked? — duru- 
sólta Miki, majd amikor úgy érezte, mindkettő- 
. jük számára kezd unalmassá válni a simogatás, 
felállt, s lerázta magáról a táskát. 

— Futunk, Rexi? — kérdezte. 
A kutya, egyetértése jeléül, már szintén talpon 

volt, s éberen figyelte barátja minden mozdulatát: 

— Figyelj! — emelte fel jobbját a fiú, start- 
helyzetbe igazította magát. — Vigyázz! Kész! 
Tűz! 

Elrugaszkodott, s egyszuszra lefutotta a szom- 
széd házig terjedő távolságot. Rexi lelkesen kö- 
vette a kerítés másik oldalán. Majd újabb vezény- 
szó után, vissza, a járdára kinyúló garázs faláig. 
Ötször futották végig a távot, oda-vissza. Min- 
den alkalommal egyszerre érkeztek célba. Miki 
tisztában volt vele, hogy a kutya könnyűszerrel 
megelőzhetné, de nem teszi, mert nem akarja le- 
győzni. A fiút meghatotta Rexinek ez az önzet- 
lensége, annál is inkább, mert nem szeretett ve- 
szíteni, még ilyen egyenlőtlen küzdelemben sem. 

A futóvetsenyt legkedvesebb játékuk, a kődo- 
bálás követte. Rexi bámulatos ügyességgel meg- 
találta a fiú által eldobott, apró kavicsokat is, 
s büszkén hozta vissza a kerítéshez. 

Eközben Mériék csapata elérte az iskola kapu- 
ját. Csak ott fedezték fel, hogy Miki hiányzik az 
együttesből. Hová lett? Egyikük sem tudta. Fel- 
ötlött bennük, hogy az iskola előtti tumultusban 
esetleg eléjük került, s már régen az osztályban 
van. Felrohantak, de se híre, se nyoma. Mérit a 
kétségbeesés környékezte. Elvesztette az öccsét. 
Mindjárt az első héten! Most mi lesz? Bénultsá- 


Te 


gából Jenci térítette magához, aki a tettek embere 
lévén, így vélekedett: 

— Ha elveszett, meg kell keresni! 

Nosza! A pad alá hajították táskájukat, s nyo- 
más futólépésben vissza. Már csak néhány meg- 
rögzött későn jövővel találkoztak. Szerencsé- 
jükre, az egyik pontosan megjelölte Miki tartóz- 
kodási helyét. 

Méri a homlokára csapott. 

— Én baromállat! Hogy erre nem gondol- 
tam! 

Lihegve torpantak meg az elveszettnek hitt 
gyermek háta mögött, aki már ismét Rexi fejét 
simogatta önfeledt odaadással. 

— Talán megmozdulnál! Igen?! — utánozta 
Méri pattogó hangon az iskola tornatanártát. 
Felindultsága ellenére, az utánzás meglehetősen 
jól sikerült. 

Miki, fejét cseppet oldalt döntve, felpillantott 
a testvérére. Szemében a bűntudat halvány árnyé- 
ka sem látszott. Mérit ez a tény teljesen elvakí- 
totta, s mi tagadás: tettlegességre vetemedett. 
Megragadta két marokkal a nyaka tájékán Miki 
grabancát, talpra emelte, s hogy végre észre tér- 
jen, kicsikét megrázta. 

Mikit annyira eltöltötte a Rexivel való együtt- 
lét érzése, hogy még ekkor sem döbbent rá, 
mennyire tarthatatlan helyzetbe került. 

— Mi bajod? — mordult fel, megrökönyödve, 
s igyekezett kiszabadítani magát. Az erőszak 
dacossá tette, s elszántan szembeszállt a testvéré- 
vel, pedig Méri legalább két fejjel magasabb volt 
nála. Úgy tűnt, hosszas huzavona kezdődik. Arra 
azonban senki sem számított, ami ekkor tör- 
tént. 

Rexi, látva barátja szorongatott helyzetét, dü- 
hösen felüvöltött, s vadul nekivetette magát a 
kerítésnek, azt a látszatot keltve, mintha ki akar- 
ná dönteni. Ezt persze csupán az ellenség meg- 
félemlítése végett tette, mivel tökéletesen tisztá- 
ban volta kerítés szilárdságával. Nos, a megfélem- 
lítési kísérlet nem sikerült. Sőt, másodszorra sem 
sikerült. Ekkor a kutya, hogy véget vessen barát- 
ja bántalmaztatásának, olyasmire szánta el magát, 
amire korábban gondolni sem merészelt. A ga- 
rázs mögé kerülve, felszökkent a tetejére, végig- 
száguldott rajta, majd egy ügyes ugrással kint 
termett az utcán, s harcra készen felzárkózott 
Miki mellé. Villogtatta félelmetes fogait, jelezve; 


" halál fia, aki a barátjához ér. 

A halál fiai erre fürgén kihátráltak az útte 
közepére. Méri kész lett volna folytatni a vissza 
vonulást, ám Jenci, a kutyától immár kellő távo 
ságban, megvetette a lábát, s latolgatni kezdte 
további teendőket. 

Mikit a könnyekig meghatotta Rexi féltő szer 
tete s az a bátorság, ahogy a védelmére siete 
Átölelte a nyakát, magához húzta, s gyengéde 
megsimogatta. 

— Jól van, Rexike!. . . Ügyes kutya vagy! , 
Aranyos kutya vagy! — dutuzsolta a fülébe 
majd diadalmas pillantást vetett Mériékre. 

Na, akartok valamit! 

E pillanatban attól lehetett tartani, hogy végze. 
tesen elfajul az ellenségeskedés. Jenci keménye 
összeszorított ajka ugyanis egyértelműen mutatta, 
hogy nem hajlandó szégyenletesen megfutamod. 
ni. Ez csak azok számára meglepő, akik ne 
ismerték őt, de akik ismerték, tudták: ha ú 
érzi, igaza van, semmitől sem tiad vissza. 

Ám az összecsapás, mindannyiuk szerencsé- 
jére, mégsem következett be. Kijött ugyanis sie- 
tős léptekkel Rexiék házából egy idős, teljesen 
kopasz, bozontos szakállú öregember, a kutya 
gazdája, és a két tábor közé állt. Először alaposan 
összeszidta Rexit, aki fejét lehajtva, farkát behúz- 
va, megszégyenülten visszasomfordált a kertbe. 
Ezután a fiúkhoz fordult, a következő szavakkal: 

— Nektek most nem az iskolában lenne a he- 
lyetek ? 

A megrovó hangon feltett szónoki kérdés Mi- 
kit egycsapásra ráébresztette a dolgok állására. 
Arra ugyanis, hogy el fog késni, a késés pedig 
súlyos, s ezért nagyon kerülendő vétség. Ettől 
a felismeréstől, továbbá attól, hogy Rexi távozá- 
sával az erőviszonyok döntő módon megváltoz- 
tak, szerfölött készséges lett. Szó nélkül indult 
Mériék között — akár egy elcsípett szökevény — 
az iskola felé. 

A két nagyfiú az osztály ajtajáig kísérte a kicsit, 
aki nehéz sóhajjal lépett az osztályba. 

Odabent kíváncsi csend fogadta. 

— Hát te? — kérdezte a tanító néni. 

Miki csak nagysokára tudott válaszolni. 

— Most értem ide — közölte nemes egyszerű- 
séggel. 

— Látom — bólintott a tanító néni szemre- 
hányóan, de nem kezdte faggatni a fiút, hanem 
a helyére küldte, miközben bejegyezte a nagy kék 
könyvbe a késés tényét. 


Szilvát szemétért 
Bolgár népmese 


Egy patasztember elhatározta, hogy jó és dolgos lánnyal nő- 
síti meg a fiát. Szekerét megrakta szilvával. Elindult a falvak- 
ba, hogy eladja. 

— Szilvát adok szemététt, szilvát adok szemétért! — kiabálta 
utcahosszat. 

Sürögtek, forogtak az asszonyok, lányok, még az öregasszo- 
nyok is seprűt fogtak. Versenyeztek, ki gyűjt több szemetet, 
hogy szilvát kapjon érte. Zsákban, vékában, kötényben vitték 
a szemetet. Vitték és dicsekedtek: 

— Nézzétek, mennyi szemetet találtam otthon! Jó, hogy jött 
ez a bolond szilvás, szilvát kapunk szemétért! 

A paraszt megvette, adott érte szilvát. Egyszer csak jött egy 
szép kislány, zsebkendőjében szorongatta a szemetet. 

— Ej, te szép lány, de keveset gyűjtöttél! — mondta a szilvás. 
— Milyen szilvát adjak neked ezért? 

— Bácsi, nincs több, nem tudok többet adni. Ez a szemét sem 
a mi házunkból való. A szomszédok adták, mert segítettem 
nekik söpörni. 

Amikor a szilvás ezt meghallotta, nagyon megörült. 

— Ilyen tiszta és szorgalmas leány kell az én fiamnak! — szólt 
és menyéül fogadta. 


Hogy rettegtem a hegyektől! 
A hegyen túli helyektől! 
Ott az a mészárszék ország, 
hol a napot letaglózzák! 


Ott veszik vérét a Holdnak, 
ezért mutat oly fakóat. 

Ott ég ez a tűz, amelyből 
csillag pernyemód kereng föl! 


Haj, lobogva, — zengve, égve 
ott ropog a világ vége! 
A hegyen túl, hegyen tulnan! 


Addig mondták, megindultam. c 7 asd an 
Ig mondtak, megindultam VM zome 


Addig féltem, megeredtem, 
mentem, míg hegy volt felettem. 
Akadtam ott egy juhászra, 
nagy subásra, vad kutyásra. 


Gazdájuk egy füttyszavára 
állt a két kutya vigyázzba. 
Volt az egyik neve: Bátor. 
Ezt láttam a nagyvilágból. 


j 


. Még ma is, ha útra messze Szülőanyám minden háza, 

. készülök, ő jut eszembe. mint megannyi skatulyácska. 
Volt a másik neve: Kántor Törpe-ország lett a puszta. 
Nem kell félni a világtól. Hogy férek én abba, vissza? 


, Minek félnél jobban, mint más", Az iskola, mint a kucsmám, 


magyarázta az a birkás: hogy férek én abba eztán? 
apám öccse, Pista bátyám, A csordakút, mint az ujjam, — 
estig ültem szénaágyán. emelt orral megindultam. 

, Meg kell szokni a világot, Mentem, estem olyan egyet, 

a hegyeket, a kutyákat." milyet csak óriás eshet. 
Megszoktam én, dehogy féltem, Talpra álltam, de a gőgöm 
főleg az ő közelében. ott maradt némán a földön. 


Úgy megszoktam, hogy kevélyen  — Hazaértem valahára, 


. ültem a hegy tetejében, igyekeztem be a házba, 
hogy végre is: , Ott, a puszta..." a kuckóba, karosszékbe, 
ő biztatott vissza-útra. öreganyám karközébe. 


—— Kéfesztes Dóra rajz: 


Igaz, nem személyesen és nem is először. 

Fogadjunk, hogy ti is láttátok már, csak valahogy 
elmentetek mellette. Mint én, már annyiszor. 

Az egészet egy apró bosszúságnak köszönhetem. 
Terka húgommal a Vörösmarty térről indultunk volna 
cipőt venni, de a húgom késett. 

Sétálgattam a kis-földalatti végállomása körül. 
A főváros első kéregvasútja és kedvence hullámokban 
ontotta az embereket. A híres — régi nevén Kugler, 
majd Gerbeaud — cukrászda előtt ráérők sütkéreztek 
vagy beszélgettek. Én, bezzeg, rohannék, gondoltam, 
de nem tehetem, mert ez a Terka. . . 

No jó, nem érdemes bosszankodni. Nézzük inkább 
a teret! Igazi belvárosi tér. Kicsi, a szélein meg sövény 
helyett parkolóórák nőnek ritkásan, mintha bántaná 
őket a sok autó mérgező lehelete. Belsejében néhány 
bátortalan, gyermek-fenyő csoport, két-három óriás, 
talán korai juharfa és középen a hatalmas, tekintélyes 
szoborcsoport. Kőtalapzaton áll, carrarai márványból 
faragták, s abból is kiemelkedik a világosság fejedel- 
mének alakja. 

Igen, a Vörösmarty téri szoborról beszélek, Vörös- 
marty Mihály szobráról, akit Ady Endre nevezett 
a világosság fejedelmének. 

Kallós Ede és Telcs Ede alkotása nem csupán a köl- 
tőnek, hanem a Szózatnak is emléket állított. Az anya, 
kisgyermekével, az öreg paraszt, a diák, a pásztorfiú, 
a férfi díszmagyarban és a szoborcsoport többi alakja 
az egész nemzetet jelképezi. Valamennyien a Szózatot 
éneklik. A hatalmas homlokú költő szelíden tekint 
az éneklőre. A felirat jól látható: , Hazádnak rendület- 
lenül Légy híve oh magyar!" 


Amikor 1836-ban Vörösmarty a Szózatot megírta, 
harminchat éves volt. Verse (amelyet Egressy Béni 
rövidesen megzenésített) egy csapásra költő-fejede- 
lemmé avatta. 

Amikor 1908-ban leleplezték a Vörösmarty téri 
szobrot, a Szózat akkor is frissen, tisztán, valamennyi 
hallgatójához és olvasójához külön-külön, érthetően 
szólt. 

És most? 


A húgom egyszer elújságolta: ő tudja a Szózatot, 
Nem igen hittem, mert Terka akkor elsős volt. Elmond- 
jam? — erősködött, és már fújta is hibátlanul. Az első 
versszakot. Azt hitte, a Szózat csak ennyi. Nincs 
tovább. A Kisdobos leszek című kis kék füzetkéből 
merítette a tudományát. 


Igazi felfedezés volt neki a folytatás. Nekem meg 
ünnep. Mintha nem magam olvastam volna fel a ver- 
set. Mintha valamilyen kivételes alkalomból monda- 
nák vagy énekelnék. Lám, a meghatottságot nem 
az ünnepi percek teszik, mint addig hittem. Maga 
a vers idézi elő. A szavak szépen zengő igazsága. 


Újra olvastam a kőbe vésett sorokat: , Hazádnak 
rendületlenül Légy híve..." És újra csak meghatód- 
tam. Ünnepi kedvem támadt, mert tudtam a folyta- 
tást. Annak is örültem, hogy Terka is ismeri már. 
(Csak az órát nem ismeri még a disznófülű, vagy elnyel- 
te őt a föld.) 

Néztem a szobrot. Eszembe jutott, hogy télire leta- 
karják majd egy nagy, szürke ponyvával. De addig, 
aztán tavasszal ismét, bármikor rápillanthatok. Itthon 
vagyok. 

Nem, nem mese, ami most következik. Aki a nagy, 


. ólommal lezárt rézpalackra kíváncsi, arra, amelyre 


, Salamon próféta pecsétje volt rányomva", keresse 
meg A halász és a gonosz szellem címűt az Ezeregy- 
éjszaka meséiből. 

Ki tudja, tán éppen ennek a mesének a távoli emléke 
adta a demecseriek különös, kedves ötletét. . . 

Valamikor, 1980 nyarán a demecseri 481. számú 
Petőfi Sándor Úttörőcsapat alig néhány kisdobosból 
és úttörőből álló legénysége táborozni indult Raka- 
mazra. Üldögéltek a vonaton és alig fértek ela bőrükben. 
Előre örültek a várható eseményeknek és a váratlanok- 
nak is. Tudták, egy Tisza-parti táborozás mindig bőven 
tartogat meglepetéseket. 

Valamelyikük hirtelen bedobta : 

— Mi lenne, ha útjára indítanánk egy palackpostát? 

— Persze, küldjünk palackpostát. 

— Jó, de kinek? 

— Hogy-hogy kinek? Aki megtalálja, annak. 

Így beszélgettek, szövögették a tervet, mert abban 
valamennyien egyetértettek, hogy a régimódi, de annál 
érdekesebb üzenetküldést kipróbálják. 

Mindennek meg kell adni a módját. Induljon a pa- 
lack a Magyar Úttörők Szövetségének 35. évfordulója 
tiszteletére, köszöntésképpen. Könnyű Zsolt, Karaffa 
József, Szilágyi László és Fabu József, akik az egészet 
kitalálták, szépen megegyeztek. A köszöntőn kívül 
kérés is került a palackba: aki megtalálja, küldje visz- 
sza az üzenetet Demecserre. 

A táborozók (mert a megérkezés délutánján már 
mindenki tudott a tervről) a gondosan körmölt levelet 
beletették (persze, ünnepélyesen) egy palackba. Ponto- 
sabban egy egészen közönséges üvegbe. Ugye, mond- 
tam, hogy nem mese ez?! Majd az egész társaság ki- 
vonult a táborhoz legközelebb eső hídhoz. A játékból 
Bálint Andrásné és Haraszti Klára néni, a két tanár sem 
maradt ki. Sőt, ők vezényelték a számolást. Háromig 
számoltak előbb, s csak aztán engedték útjára a palac- 
kot. Bottyán Ilona akkor örökre bevéste nevét a tábori 


, . krónikába: ő volt ugyanis az önként vállalkozók soka- 


ságából az a szerencsés, aki a vízbe pottyantotta a 
demecseriek üzenetét. 

A palack eltűnt a kísérő, féltő pillantások elől. 

Vajon megtalálja-e valaki? Ha igen, törődik-e majd 
a palack tartalmával? 

A kérdésekre két esztendő elteltével, 1982. novem- 
ber 3-án érkezett meg a válasz. Akkor, amikor a félig 
elázott üzenet, és egy másik, Bernáth András túrkevei 
gépkocsivezető levele a gyerekek kezébe került. 
, A nagykőrösi kompnál — számolt be Bernáth András 
— követ raktam fel az autókra markológéppel. 
Elfogyott a jármű, így ráértem járni egyet az erdőben." 

A túrkevei gépkocsivezető-rakodó éppen sétált 
egyet. Véletlenül. Meglátta a lába előtt heverő üveget. 
Véletlenül. Felemelte, nem véletlenül, hanem termé- 
szetes kíváncsiságból, ugyan, mi lehet benne. Íme a lel- 
tár: egy darab félig-elázott levél--1 dl. víz. 

, Alig tudtam kivenni a papírt" — folytatta a beszá- 
molót. És ettől kezdve a palackba zárt üzenet sorsa 
egyáltalán nem nevezhető véletlennek. 

Bernáth András az elmosódott írást rejtő papírral 
együtt előhúzta a palackból a szellemet. S amint 
a szellem kiszabadult, Bernáth András tüstént ráis- 
mert. Azonnal tudta, hogy a demecseri lányok és fiúk 
ott, azon a napos, Tisza-parti délutánon üzenetük 
mellé a bizalom szellemét zárták palackjukba. 

Az igaz történetnek vége. A palack sodródásának 
is, amely a Bodrog—Tisza torkolatától a nagykőrösi 
kompig kétszáz kilométernyi vándorút volt. 

, Bandi bácsi a csapat barátja. Örök barátságot 
kötöttünk. Kértük, írjon, meséljen életéről, családjá- 
járól, munkájáról..." 

Ez már egy másik történet. Ez Bernáth András elha- 
tározásával kezdődött. Azzal, hogy eldöntötte: vála- 
szol az üzenetre. Ott az erdőben, ahol a bizalom, az ér- 
deklődés, a barátkozás szelleme kiszabadult. 


Józsa Teréz 


( Gombkötő Mária pajtás levele nyomán) 


Birkás Ákos rajza 


Ötlet, ötlet, ötlet! 


Az 1982—83-as iskolai évben öt I e t-pályázatot hirdetve 
arra kértünk benneteket, kedves olvasóink, hogy írjátok 
meg, mit csináltok a szabad szombatokkal bővülő 
szabadidőben, és mi az, amit másként tesztek, mint 
az előző hónapban vagy héten. A beküldött írások leg- 
jobbjait közöltük lapunkban, hogy a jó ötletek közös 
kincseinkké váljanak. 

Tízkötetes kiskönyvtárat nyert Szalai Anita és 
Léhmann Ágnes harmadikos kisdobos (Siófok, 2. számú 
Ált. Iskola 8600), akik az egy őrs—egy család kapcsolatáról 
írtak februári számunkban. 

Ugyancsak tízkötetes kiskönyvtárat kap: Kovács 
Helga harmadikos (Eger, 3. számú Általános Iskola, 
3300), aki jelszavuk megvalósításáról áprilisi lapunkban 
számolt be. A jelszó: , Havonta legalább egy hétvégét 
töltsünk együtt a rajjal és szüleinkkel!" 

Mastalir Márta és Sóvári Péter másodikos kisdobos 
(Sopron, Belvárosi Általános Iskola 9400) februári lapunk- 
ban az őrs és a család, továbbá patronáló szocialista bri- 
gádjuk kedves, vidám és állandósuló barátságáról számol- 
tak be. 

Októberben jelent meg a 1511. Hámán Kató Úttörő- 
csapat negyedik ás Gagarin rajának (Nyíregyháza, 
Kálvin tér 13. 4000) beszámolója arról, hogyan tanította 
meg Ppatronáló vállalatuk szocialista brigádja úszni 18 
pajtásukat. 

Molnár Annamária harmadik bés kisdobos (NNagyka- 
nizsa, Attila úti általános iskola 8800) a májusi KISDOBOS- 
ban városuk múltjának megismeréséről és esztendős 
gyűjtőmunkájukról írt. 

Lapunk különdíját, vagyis tiszteletdíját, felnőtteknek 
való kiskönyvtárat küldünk Balassa Károlyné, Ili 
néninek, a fent említett nagykanizsai gyerekek tanító 
nénijének, és szeptemberi számunkban közölt levélben 
szereplő ároktői tanító néninek, aki négy éven át 
vezette osztályát, első tanítási napjuktól kezdve négy 
évszak tündér bábbal együtt! Nevét nem tudjuk, de 
,gyerekei" szerint ő volt a főtündér! 

A pályázat folytatódik! Írásaitokat, beszámolókat várjuk 
— és folyamatosan közöljük. A levelekre írjátok rá az Ö 
betűt, mely ÖTLET-et jelent! 


Tanuljunk Kisdobosul! 


Meg ne ijedj, — nem új tantárgyról van szó! Csupán arról 
hogyan hasznosíthatnád talán az eddiginél is jobban 
a KISDOBOS-ban megjelent írásokat. 

Mert hogyan olvastad eddig? Futólag átlapoztad, meg- 
nézted a színes képeket, rácsodálkoztál a barkácsolásra, 
kivágtad a mellékletet, esetleg megfejtetted a kereszt- 
rejtvényt. Aztán félretetted. (Legfeljebb akkor kerested 
elő, ha a papírgyűjtésnél hiányzott néhány kiló az őrsi 
teljesítményhez!) Pedig ha tudnád, mennyi kincs vár 
kibányászásra! Lássuk hát! 

Mérd fel, mi az, ami elsőre felkeltette érdeklődésed, 
Keresd ezt meg és olvasd el figyelmesen. Tegyük fel, 
hogy a TITKOS NAPLÓ írott-rajzolt vidám oldala tet- 
szett. A végére érve sajnáltad, hogy nincs tovább. Nos, 
ragadj tollat, papírt! Írja barátodnak hasonló leve- 
let, hadd törje a fejét! De írhatsz így akár születésnapi 
meghívót, köszöntőt, vagy akadályversenyre , titkos" 
üzenetet. Meglátod, sikere lesz! 

Ha képtörténetet vagy szöveg nélküli rajzot találsz, 
— készíts belőle könyvet. Vágd ki ezeket a lapokat, 
ragaszd össze vagy külön fehér lapokra időrendi sorrend- 
ben, és mire itt a tanév vége, kész a könyvecskéd! Így az- 
tán egész kiskönyvtárnyit összegyűjthetsz. A megjelent 
történeteket is kivághatod és gyűjtheted, nem csupán 
a rajzosokat. Figyeld meg az író nevét, és keresd ki 
a könyvtárban azt a könyvet, melyet ő írt. A mesék 
alkalmasak lehetnek színpadi előadásra is. Barátaiddal 
tanuljátok meg a szöveget és klubnapon, vagy akár meg- 
lepetésként valamilyen alkalomra — ilyen mindig akad — 
adjátok elő. A párbeszédes történeteket nemcsak előadni 
lehet, hanem elbábozni is. A lapban szereplő versekkel, 
elbeszélésekkel felfrissíthetitek iskolai ünnepeink unal- 
masra koptatott szövegtárát. Egy-egy ünnep előtt érde- 
mes a régebbi évfolyamokban is böngészni. 
Gondoltál-e már arra, hogy a , Postafiók 100" ötletpá- 
lyázatára megírd tapasztalataidat, sikeres összejövetelei- 
tek történetét? Hát szépen sikerült rajzot adtál-e postára 
a lap címére? Írtál-e levelet annak a gyereknek, akinek 
ügyes levélrészletét vagy rajzát, esetleg versét, meséjét 
közölték, avagy egy riportban olvastál róla? A melléklet 
kivágásáról és barkácsolásról nem is beszélek inkább, 
hiszen ovisoknak, napköziseknek kedves ajándék, a kel- 
lemes alkotómunkáról, időtöltésről nem is szólva. Sok 
gyerek szereti a rejtvényeket, többen meg is fejtik eze- 
ket. De vajon a megfejtéseket el is küldik a szerkesztő- 
ségnek? Olvasd el sürgősen a megfejtés módjáról szóló 
tudnivalókat a 18. oldalon! 

Ugye, mennyi jó ötlet rejlik a lapok közt? Legjobb lenne 
minden példányt megőrizni. S hogy ne veszítsd el, és ne 
is szórd szét, legjobb lenne beköttetni. Persze, ha ügyes 
vagy, erős tűvel-zsineggel összevarrhatod, és az évfolya- 
mot feltüntető dossziéban könyvespolcon a helye. 
Így évtizedek múltán is láthatják majd unokáid, milyen 
írásokat olvastak, min szórakoztak, hogyan éltek a 80-as 

Dobra verjük 


Gülch Csaba 
A madárijesztő 


Szalma-hajában 
bujdos a szél, 
s csillag-bajszán 
harmat zenél. 


Rongy a ruhája, 
álma a folt, 
lelke kitárva, 
mint mesebolt. 


Csend-szíve dobban, 
szilva szemén 
bogárka alszik: 
álmos szegény. 


18 


Gergely Márta Kisdoboscsapat. Ez a neve a pécsi kisdobosok 
egyik közösségének. Gergely Márta József Attila-díjas írónő 
népszerű ifjúsági író, a munkásmozgalom jeles képviselője pécsj 
diák volt. Tíz éve hunyt el. Csaknem haláláig Kisdobos lapunk 
szerkesztője volt. A csapat, amely most Gergely Márta nevét; 
viseli, méltó példaképet választott. 


Idomítsunk? Nemrégiben egy könyvet ajánlott a Keletmagyat 
ország című megyei napilap a gyermekolvasóknak. A címe: Ido- 
mítsunk... Csak így, kérdőjel nélkül. Mi azt mondjuk, ismer- 
kedjünk. Szinte minden kisdobos tart otthon valamilyen , ked- 
venc"-et, kisebbet, nagyobbat, olyat, amelyről keveset tud, olyat, 
amelyről azt hiszi, sokat. Ebben segíti olvasóit Patay László nép. 
szerű könyve. 
Úttörővasúton a tavakhoz. Debrecen—Hármashatárhegy út- 
vonalon közlekedik a kisvonat, amely igen népszerű felnőttek 
és gyerekek közt egyaránt, akik a fancsikai tavakhoz vagy Martin- 
kára igyekeznek. Az úton látható erdők, tisztásai, az őzek, fá- 
cánok, harkályok és szarkák, de tán még a nyulak is megérik 
a viteldíjat a városi embernek. Az idén, ha kérik, pilönV GE 
tot is indít a vasút iskoláknak, brigádoknak. 


Mellékletünk: az , úttörő- és kisdobos barátság" elkészítésének 
leírása. Vágjátok ki a kislány és a kisfiú figuráját. A fejüknél hajt- 
sátok félbe, és a testet ragasszátok össze a bokáig. A talpazatot 
előre-hátra hajtogatva meg tudnak állni a figurák. A két sárga. 
rajz a hátukra akasztható táska. A szaggatott vonalak mentén 
hajtsátok össze a táskát, a pettyes nyelvnél ragasszátok meg. 
A 3—3 vastag fekete csíkot vágjátok fel, ide lehet bedugni a táska. 
szíját. Egy-egy kék füzetet is beletehettek. A piros nyakkendőt. 
a kislányra, a kéket a kisfiú nyakára illesszétek. A kézfejen lévő. 
fekete vonalkát vágjátok fel, a két gyerek kezefeje itt összeilleszt- 
hető. Kézenfogva mehetnek az iskolába. 
Rejtvényfejtők, figyelem! Az előző évekhez hasonlóan most 
kezdődő rejtvénypályázatunk is kilenc hónapig tart. A megfejté-. 
seket három alkalommal kell beküldenetek: a szeptember— 
október—november havit november 30-ig, a december—január— 
február havit február 28-ig, a március—április—májusit pedig má- 
jus 25-ig adjátok postára! Címünk: KISDOBOS szerkesztő- 
sége, Budapest Postafiók 100. 1502. 

Minden hónap valamennyi rejtvényét fejtsétek meg. 
A rejtvényoldal bal felső sarkában találtok egy színes 
háromszöget és számot. Ezt minden alkalommal vágjá- 
tok ki a lapból, és tegyétek be a megfejtést tartalmazó borítékba 
— enélkül a játék érvénytelen. Csak ezt vágjátok ki, és ne 
a rejtvény-rajzokat! Vigyázzatok arra, hogy a címzés pontos 
legyen és saját nevetek, osztályotok, pontos lakcímetek úgy- 
szintén. Ha együtt van az első három havi megfejtéstek, a meg- 
adott napig, most, először, mint azt már írtuk november 30-ig. 
küldjétek el. Ha valamennyi jó, úgy képeslapot kaptok cserébe. . 
Ezeket jól őrizzétek meg! Ilyen képeslapot, aki ügyes, hármat 
kap az év folyamán. Amikor a harmadik képeslapot megkapjátok, j 
azonnal tegyétek borítékba és küldjétek el címünkre! Akinek 
kilenc havi megfejtéséből kilenc, nyolc, de legalább hét havi 
megfejtése jó volt, egész évi eredményes rejtvényfejtéséért 
könyvjutalmat kap. Jó mulatást! . 

Sánbogánd RÓLSO ua. 24, 


Postafiók 100 


Amikor bekopog a szeptember, mi 
másról írhatna a kisdobos és az út- 
törő, mint az iskolájáról? 

Ezt tették a vanyarci harmadiko- 
sok is! (Vanyarc, Hunyad u. 1. 2688) 
s:Községünkben nagy eseménynek szá- 
mít az új iskola építése. Többször meg- 
látogattuk már tavasszal is az építő- 
ket. Nagyon tetszik az új iskolánk. 
Majdnem eltévedtünk a folyosókon. 
A futballpályát facsemetékkel ültettük 
be. Mi, harmadikosok kis vödreinkkel 
hordtuk a vizet az ültetéshez. Nagy 
örömmel és szeretettel végeztük ezt 
a munkát. Többször kirándultunk. 
Kerékpártúrán vettünk részt és meg- 
csodáltuk a berceli, a szandai hegyek 
kőbányátit és kötélpályáját. Sokan közü- 
lünk nem láttak még működő csilléket. 
Egy délután majdnem 18 km-es utat 
kerekeztünk végig." 

Salamon Ildikó (Fót, Baross u. 24/a 
2151) írja: 

A hétköznapok délutánjai most már 
tanulással telnek, szabad időm csak 
szombaton és vasárnap van. Ilyenkor 
szüleimmel és unokatestvéreimmel 
. kirándulunk, vagy uszodába megyünk. 
Van, amikor a raj is szervez progra- 
mot, persze oda is szívesen megyek. 
Több raj együtt akadályversenyt tar- 

tott. Vidám akadályok voltak. Például 
igen rövid távolságot kellett kerékpár- 
ral megtenni, aztán úttörőélethez kap- 
csolódó totót töltöttünk ki. Patak partján 
tízóraiztunk. Nagyon tetszett nekem 
az, amikor tanár-diák focimeccset tar- 
tottak. A diákok bizonyultak jobbnak, 
mert 1:0 lett az eredmény a javukra. 
Nagyon tetszett az, hogy a felnőttek 
milyen gyerekmódra tudnak játszani. 
Szeretném, ha sok ilyen sikeres prog- 
ramunk lenne, nemcsak nekünk, hanem 
minden kisdobosnak és úttörőnek. Akad 
közös napi munkánk is: községünkben 
megindult a ,Virágos Főtért" akció. 
A ház elé minden család virágot ülte- 
tett. Sajnos volt, amely nem maradt 
meg ezek közül. Még egy sikeres ese- 
mény: , fordított napunk" volt! A taná- 
rok voltak a diákok, ők ültek a padok- 
ban, mi meg az ő helyükön, a tábla előtt 
próbálgattuk a munkájukat. Egyik ,,ta- 
nuló" — épp az osztályfőnökünk! — 
elkésett az óráról, ezért szóbeli figyel- 
meztetést kapott azzal, ha legközelebb 
ilyesmi történik, beírjuk az ellenőrzőbe 
és alá kell íratnia odahaza a kedves 
szülőkkel!" 

No, ez az utóbbi esemény a labdarúgó 
mérkőzésen kívül is biztosan csak 
erősítette a tanár-diák kapcsolatot! 


Hiszen a felnőttek — bármennyire 
hihetetlen — voltak gyerekek, és 
állítom, felnőve is szívesen játszanak. 
Kiss Zsuzsanna 3 bés (Vásárosna- 
mény, 4804 Általános Iskola 401 sz. 
Matuzsa György úttörőcsapat) főzött. 
Hogy mit? Íme: 

Korábban elhatároztuk, hogy több 
régi étel elkészítésével ismerkedünk 
meg. Megkérdeztük az idősebbeket, 
hogyan és mit javasolnak. Így aztán 
az egyik rajfoglalkozáson ö h ö n -t ké- 
szítettünk. Koncz Katinak az anyukája 
gyúrta a tésztát. Hagymát pirítottunk 
és veszekedtünk a fiúkkal, mert amíg 
mi főztünk, ők fociztak. Mikorra kész 
volt minden, mindenkinek nagyon Íz- 
lett. Valaki még háromszor is kért. 
Elhatároztuk, legközelebb málét 
sütünk. Más rajnak, őrsnek is ajánlom 
az ilyen foglalkozást!" 

Én is! 

És még valamit: ezekre a levelekre 
senki sem írta rá az Ö mint öt- 
let betűket, melyet a szokásos pá- 
lyázatunkra küldtök, s melynek 
eredményhirdetése néhány oldallal 
előbbre található. Pályázat nélkül 
segítve, csak úgy ingyen-jószívvel 
ajánljátok egymásnak, igazi kisdobos 
módra. Ezt én is köszönöm! 


Kisdobos 


Amit a nyáron rajzoltál, fotóztál, 
növényeket  préseltél, képeslapot 
. kaptál, madártollat találtál, az mind 
kedves emlék; megérdemli, hogy 
ne a fiókban heverjen, hanem keret- 
be téve néha rápillants és emlékeze- 
tedbe idézd a felejthetetlen pillana- 
tokat. 

Ha a képet (1. ábra ,K") kissé 
nagyobb kartonra ragasztod, s reá 
átlátszó celofánbevonatot (,C") il- 
lesztesz a por ellen, már csak színes 
kartoncsíkkal kell körülragasztanod, 
és kész a bekeretezett kép. Megtehe- 
ted, hogy erősebb kartonból (2.) 
megfelelő nagy keretet vágsz, s ezt 
rafiával, . műrafiával . betekergeted 
szépen, egyenletesen. Ez már több 
ügyességet kíván, de mutatósabb is. 
Ha van lombfűrészed és tudsz is vele 
bánni, vághatod a keretet rétegelt 
lemezből (3.) vagy farostlemezből. 
Ezt már festheted, lakkozhatod tet- 
szés szerint. A fűrészelés egyenet- 
lenségeit először reszelővel, majd 
csiszolópapírral simítsd el, annyira, 
hogy kezeddel semmi érdességet 
ne érezz. Az üveget pótló átlátszó 
lapot hátulról ragaszd szigetelő-sza- 
laggal a keretre, majd ugyanígy a ké- 
pet, s egy. kartonlapot is. Átlátszó 
lapnak igen jó az ÁPISZ-ban kapható 
dosszié, pár forintért sok kerethez 
elegendő anyaghoz juthatsz. 

Az eddig leírt képeket vagy a 
könyvespolc könyvsorainak támaszt- 
va állíthatod fel, vagy hátulról 5—6 
cm hosszú fonaldarabkát ragasztasz 
a felső élüknek pontosan kimért 
közepére — nehogy ferdén lógja- 
nak — és szögre függesztheted. 

Asztalra állítható kivitelt látsz 
a 4. ábrán. A képnél nagyobb karton- 
téglalap mellé egy-egy háromszöget 
rajzolsz (H) és ezeket asztal élére fek- 
tetve jó sarkosan megtöröd, hátrahaj- 
lítod. Képéslapból kivágott 6 x 2 cm 
méretű részleteket szép asztali dísz- 
ként használhatsz így. Ajándéknak 
is nagyon megfelelnek! 


Vastag kartonból, rétegelt lemez- 


ből készült kereteknek külön készít- 
hetsz háromszögletes tartólábakat 
(5.), s azokat oldalról felragasztha- 
tod. ki 

A 6. ábra egy hátulról a képre 
ragasztott támasztólábat (,T") mu- 
tat. A hetediken pedig két átlátszó 
lap közé tett, és szigetelőszalaggal 
körülkeretezett képet láthatsz. 


Vízszintes: 1. Fogadalom. 6. Katalin becézve. 11. 
Fekete István egyik regényének címe. 12. Női név, 
13. Benzin közepe. 15. Római 500 és 1000. 16. Rátalál, 
17. Légzőszerv. 18. Községnév. 22. Figyelik. 23. Pénz 
kifizetéséről intézkedik. 24. ..., a sárkány. 25. Seb. 
26. Hízelgés. 28. Ős. 29. Szórakozást nem találó. 31. 
Filmleadó gép. 33. Csen. 35. Csíkos. 36. . . tesz — be- 
csap. 37. Forgolódó közepe. 38. Sok. 
Függőleges: 1. Esemény. 2. Sajátkezűleg, rövidítve, 
3. Cselekvés eleje. 4. Kerget. 5. Régimódi (2 szó). 6. 
Üzlet ablaka. 7. Nem fölé. 8. Mozdony teszi. 9. Panel 
közepe. 10. Összefutás valakivel. 14. Bogár. 19. Fed, 
csomagol. 20. Kacsa vége. 21. Névelővel régies fejfedő 
26. Szeszes italom (ék. hiba) 27. . . ., a csodák csodája, 
29. Nem szívlel. 30. Minőségi szint. 32. Évszak. 34. Vé. 
dő (ék.hiba). 35. Ételízesítő (o—ó6). 

Beküldendő a keresztrejtvényből a fehér mezőbe 
eső betűk összeolvasva. 


2 4 Laci 6 forinttal több takarékbélyeget vásárolt, min i. Janinak 2 forinttal — 

. több takarékbélyege van, mint Lacinak és Palinak együttvéve. Hármúkrakó 2 ú 

együtt 25-nél több és 30 forintnál. .kevesebt pe gi hatás Minden. S 

1 forintos. Hány fo. ént? ú 

Az óriás csak óriás, ha völgyben áll is, 
a törpe a hegytetőn is törpe. 


Népi mondás 


